CELEX: 32008R0519
Language: lt
Date: 2008-06-10 00:00:00
Title: 2008 m. birželio 10 d. Komisijos reglamentas (EB) Nr. 519/2008, patvirtinantis neesminius saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimus (Volailles de Loué (SGN))

11.6.2008   
            
            
               LT
            
            
               Europos Sąjungos oficialusis leidinys
            
            
               L 151/27
            
         
      KOMISIJOS REGLAMENTAS (EB) Nr. 519/2008
   2008 m. birželio 10 d.
   patvirtinantis neesminius saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimus (Volailles de Loué (SGN))
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 9 straipsnio 2 dalies antrą sakinį,
   kadangi:
   
               (1)
            
            
               Vadovaudamasi Reglamento (EB) Nr. 510/2006 9 straipsnio 1 dalies pirma pastraipa ir 17 straipsnio 2 dalimi, Komisija išnagrinėjo Prancūzijos pateiktą saugomos geografinės nuorodos „Volailles de Loué“, kuri buvo įregistruota Komisijos reglamentu (EB) Nr. 1107/96 (2), specifikacijos pakeitimo paraišką.
            
         
               (2)
            
            
               Paraiška siekiama iš dalies pakeisti specifikacijos duomenis, įtraukiant bronzinius kalakutus, skirtus parduoti išpjaustytus visus metus. Taip pat reikėtų patikslinti šių kalakutų veislių, talpinimo tankio ir lesinimo ypatumus.
            
         
               (3)
            
            
               Komisija išnagrinėjo šį pakeitimą ir nusprendė, kad jis pagrįstas. Kadangi pagal Reglamento (EB) 510/2006 9 straipsnį pakeitimas yra nereikšmingas Komisija gali jį patvirtinti nesiimdama minėto reglamento 5, 6 ir 7 straipsnyje nurodytos procedūros,
            
         PRIĖMĖ ŠĮ REGLAMENTĄ:
   1 straipsnis
   Saugomos geografinės nuorodos „Volailles de Loué“ specifikacija iš dalies keičiama pagal šio reglamento I priedą.
   2 straipsnis
   Pagrindinių specifikacijos duomenų santrauka pateikiama šio reglamento II priede.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2008 m. birželio 10 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 93, 2006 3 31, p. 12. Reglamentas su paskutiniais pakeitimais, padarytais Komisijos reglamentu (EB) Nr. 417/2008 (OL L 125, 2008 5 9, p. 27).
   
      (2)  OL L 148, 1996 6 21, p. 1. Reglamentas su paskutiniais pakeitimais, padarytais Reglamentu (EB) Nr. 704/2005 (OL L 118, 2005 5 5, p. 14).
   
      I PRIEDAS
      Patvirtinami tokie saugomos geografinės nuorodos „Volailles de Loué“ specifikacijos pakeitimai:
      „Produkto apibūdinimas“:
      Įterpiama dalis:
      
         „Les dindes (bronzées) fermières de Loué (Fermose auginami Loué bronziniai kalakutai).
         Veisliniai bronziniai lėtai augantys, stambūs ir tvirtos stovėsenos kalakutai ir kalakutės yra auginami tik gryname ore iki pasiekia brandų amžių (kalakutės – ne mažiau kaip 14 savaičių, kalakutai – ne mažiau kaip 18 savaičių).
         Dėl kalakutų brandos mėsa yra skani, puikiai tinka patiekalams gaminti, o jų genetinės savybės užtikrina švelnų mėsos skonį. Jie auginami visus metus, parduodami supjaustyti arba perdirbti. “
      
      „Gamybos būdas“:
      Dalyje „Veislė“ įterpiama: „jaunikliai turi būti bronziniai kalakutai“.
      Dalyje „Tankis“ įterpiama: „paukščiai paukštidėje auginami nedideliu tankiu (ne daugiau kaip 6,25 kalakuto kvadratiniame metre nuo 10 gyvenimo savaitės)“.
      Dalyje „Lesinimas“ įterpiama: „bronziniams kalakutams duodama ne mažiau kaip 75 % grūdų per didžiąją penėjimui skirto laiko dalį“.
   
   
      II PRIEDAS
      SANTRAUKA
      
         TARYBOS REGLAMENTAS (EB) Nr. 510/2006
      
      „VOLAILLES DE LOUÉ“
      
         EB Nr.: FR/PGI/117/0149/18.2.2004
      
      SKVN ( ) SGN (X)
      Šioje santraukoje informacijos tikslais pateikiami pagrindiniai produkto specifikacijos elementai.
      1.   KOMPETENTINGA VALSTYBĖS NARĖS ĮSTAIGA
      
                  Pavadinimas
               
               
                  Institut national de l'Origine et de la Qualité
               
            
                  Adresas:
               
               
                  51 rue d'Anjou – F–75008 Paris
               
            
                  Telefonas
               
               
                  (33) (0)1 53 89 80 00
               
            
                  Faksas
               
               
                  (33) (0)1 42 25 57 97
               
            
                  El. paštas
               
               
                  info@inao.gouv.fr
               
            2.   GRUPĖ
      
                  Pavadinimas
               
               
                  Syndicat des Volailles Fermières de Loué – SYVOL QUALIMAINE
               
            
                  Adresas:
               
               
                  82 avenue Rubillard 72000 LE MANS – FRANCE
               
            
                  Telefonas
               
               
                  (33) (0)2 43 39 93 13
               
            
                  Faksas
               
               
                  (33) (0)2 43 23 42 19
               
            
                  El. paštas
               
               
                  info@loue.fr
               
            
                  Sudėtis
               
               
                  Gamintojai ir (arba) perdirbėjai (X) Kiti ( )
               
            3.   PRODUKTO RŪŠIS
      
                  Klasė 1.1. –
               
               
                  Šviežia mėsa (ir subproduktai)
               
            4.   SPECIFIKACIJA (Reglamento (EB) Nr. 510/2006 4 straipsnio 2 dalyje pateiktų reikalavimų santrauka)
      
      4.1.   Pavadinimas
      „Volailles de Loué“
      4.2.   Apibūdinimas
      Aukščiausios kokybės paukštienos skerdenos ar išpjovos, kurių mėsa sultinga, švelni, bet tvirtos konsistencijos, be didelio riebalų kiekio (Poulet Blanc Fermier de Loué, Dinde Fermière de Loué, Dinde (bronzée) Fermière de Loué, Pintade Fermière de Loué, Canard de Barbarie Fermier de Loué et Canette de Barbarie Fermière de Loué, Poulet Noir Fermier de Loué, Poulet Jaune Fermier de Loué, Oie Fermière de Loué, Chapon Fermier de Loué, Poule Fermière de Loué, Poularde Fermière de Loué, Poulet Blanc Fermier, Chapon de Pintade Fermier de Loué).
      Paukščiai parduodami išdarinėti, supjaustyti arba nesupjaustyti, švieži arba užšaldyti.
      4.3.   Vietovė
      Sartro departamentas; Majenos departamentas; Orno, Endros ir Luaros, Luaro ir Šero, Ero ir Luaro departamentuose: besiribojantys kantonai; Meno ir Luaros departamente: Segré apygarda ir Louroux-Béconnais, Saint-Georges-sur-Loire, Angers, Tiercé, Durtal, Seiches-sur-le-Loir, Baugé, Beaufort-en-Vallée, Noyant, Longué-Jumelles, Allonnes kantonai.
      4.4.   Kilmės įrodymas
      Visi sektoriaus nariai registruojami (peryklos, lesalo gamintojai, augintojai, skerdyklos).
      Kiekvienos paukščių grupės duomenys įforminami: paukščių augintojo įsigytų naujų paukščių deklaracija, vienos dienos jauniklių tiekimo dokumentai, siuntimo į skerdyklą deklaracija ir atsiėmimo iš skerdyklos dokumentai, etikečių, naudojamų papjautiems paukščiams žymėti, deklaracija ir žemesnei kategorijai priskirtų paukščių deklaracija. Visos etiketės numeruojamos. Tikrinant šių duomenų atitikimą galima užtikrinti produkto atsekamumą.
      4.5.   Gamybos būdas
      Lėtai augančių veislių ir išvestinių veislių paukščiai. Paukščiai iki lytinės brandos auginami nedidelėmis grupėmis, gryname ore arba laisvai apylinkėse (bocage). Lesinami daugiausia grūdais, pjaunami sulaukę kiekvienai veislei nustatyto amžiaus.
      4.6.   Ryšys su vietove
      Ryšys su geografine vietove grindžiamas:
      
                  —
               
               
                  ...istoriniais faktais, rodančiais, kad Loué miestelyje vykdavo XIX amžiuje ypač populiari „Foire de l’Envoi“ mugė, sutraukdavusi daug prekeivių paukščiais. Apylinkės ūkininkai šiems prekeiviams parduodavo savo produkciją. 1958 m. Loué regiono augintojai ir fasuotojai vėl sėkmingai pradėjo gaminti aukštos kokybės paukštieną,
               
            
                  —
               
               
                  ...šiandiena: Loué produktai yra garsiausi Prancūzijos paukštienos produktai. Jie plačiai žinomi visuomenėje ir užima svarbią vietą gastronomijoje. Juos naudoja garsiausi restoranai.
               
            4.7.   Kontrolės institucija
      
                  Pavadinimas
               
               
                  QUALI OUEST
               
            
                  Adresas:
               
               
                  30 rue du Pavé 72000 Le Mans – France
               
            
                  Telefonas
               
               
                  (33) (0)2 43 14 21 11
               
            
                  Faksas
               
               
                  (33) (0)2 43 14 27 32
               
            
                  El. paštas
               
               
                  qualiouest@qualiouest.com
               
            4.8.   Ženklinimas etiketėmis
      
         Volailles de Loué kartu nurodant atitinkamos veislės pavadinimą.